Mei | 2013
Jy blaai in die argief vir 2013 Mei.
Mei 15, 2013 in Uncategorized
Ek het vir twee weke van die radarskerms af verdwyn.Die rede hiervoor,was 'n skielike besoek aan my dogter in Moskou.Dit was 'n wonderlike ervaring en baie van my persepsies oor die "agterlike Russe" het in die stof gebyt!Ek het groot geword in die tyd van Kommunisme en Rooi Gevaar en nooit gedink dat ek my voete op daardie einste Rooiplein sou sit,waar Stalin op 1Mei jaarliks,met aansienlike fanfare die magtige Russiese weermag ten toon gestel het nie!
Nog meer ironies,is dat ek toevallig op 1Mei daar was en dat die eintlike feesvieringe op 9Mei plaasgevind het en bekend staan as Oorwinningsdag.Ek het ook langs die straat gestaan en die verbyvlug van besondere vliegtuie en die parade van magtige wapentuig gadegeslaan!Ek het soveel gemengde gevoelens gehad en was weereens verstom hoe vining die geskiedenis kan verander.
Drie-en-twintig jaar gelede het Kommunisme geval en die ontwaking van 'n moderne Russiese staat is oral sigbaar.In my volgende blogs sal ek bietjie meer vertel en foto's plaas.